Τόσο ζεστή φιλοξενία από τη Φωτεινή και τόσο όμορφο και λειτουργικό σπίτι που κυριολεκτικά νιώθεις σαν στο σπίτι σου. Το διαμέρισμα πεντακάθαρο και προσεγμένο στην κάθε λεπτομέρεια. Κουζίνα πλήρως εξοπλισμένη, έχω να τονίσω, κάτι που εμάς μας βοήθησε ιδιαίτερα. Το μπαλκονάκι ιδανικό για πρωινό καφέ, αν ο καιρός το επιτρέπει. Η τοποθεσία πολύ βολική, καθώς στα 3 λεπτά υπάρχει στάση ηλεκτρικού και supermarket. Η γειτονιά όμορφη και ήσυχη για τα δεδομένα της Αθήνας, μάλιστα παραπέμπει ίσως σε μια εποχή λίγο παλιότερη, τότε που όλα κυλούσαν λίγο πιο αργά και οι γειτονιές της Αθήνας είχαν ζωή. Όσο για τη Φωτεινή, γλυκιά, εξυπηρετική και πρόθυμη σε ότι χρειαστείς. Ιδανικό κατάλυμα, ειδικά για ταξιδιώτες που επιθυμούν να ζήσουν την Αθήνα σαν ντόπιοι!